**- A Liget Otthon felújítása közel 100 millió forintba került, a beruházást teljes egészében az Európai Unió állta. Az EU által kiadott, Az intézményi ellátásról a közösségi ellátásra való áttérésre vonatkozó közös európai útmutató című dokumentum kifejezetten rossz példaként idézi a kisebb létszámú intézmények létrehozásának és felújításának gyakorlatát, amely több közép-kelet-európai állam mellett Magyarországra is jellemző. A ENSZ Fogyatékos személyek jogai bizottsága kifejezzen megrótta hazánkat, amiért EU-s forrásokat használunk ilyen célokra. Miért eszközöl a magyar kormány ilyen beruházásokat ahelyett, hogy a kisebb létszámú támogatott lakhatási formák kiépülését támogatná?**

A szociális intézményi férőhelyek kiváltásáról szóló 2011. évi stratégia elfogadása óta a nagy létszámú intézmények kiváltása mellett csupán az 50 férőhelynél kisebb férőhelyszámú fogyatékos személyek, pszichiátriai- és szenvedélybetegek számára ápolást-gondozást nyújtó intézményeknek volt lehetőségük a Társadalmi Infrastruktúra Operatív Program keretében korszerűsíteni.

A stratégia elfogadását követően megjelent a Társadalmi Infrastruktúra Operatív Program (a továbbiakban TIOP) 3.4.2-11/1 „Önkormányzati, állami, egyházi, nonprofit fenntartású bentlakásos intézmények korszerűsítése” című pályázat, melynek egyik nyertese a Liget Otthon, összhangban van a kiváltás stratégia céljával. A TIOP 3.4.2. a Szociális törvény hatálya alá tarozó szolgáltatások közül az idősek otthonainak, a hajléktalanok otthonainak és rehabilitációs intézményeinek, éjjeli menedékhelyeinek és átmeneti szállásainak a korszerűsítésére is irányult. Ugyanez a pályázat tette lehetővé a Gyermekvédelmi törvény hatálya alá tartozó gyermekek és családok átmeneti otthonainak - mely szolgáltatás biztosításával elkerülhető a gyermekek gyermekvédelmi szakellátásban helyezése – korszerűsítését. Továbbá az 1990-es években működésüket megkezdő, valamint a Gyermekvédelmi törvény kiváltásra vonatkozó rendelkezései alapján 1990-es évek végén, 2000-es évek elején létrejött legfeljebb 12 férőhelyes lakásotthonok, legfeljebb 48 férőhelyes gyermekotthonok (max. 12 férőhelyes csoportokkal) – amelyek nagy létszámú gyermekotthonok kiváltása nyomán jöttek létre – felújítása, korszerűsítése is megvalósulhatott.

A 2011-ben megjelent korszerűsítésre irányuló pályázatra a kiváltás három célcsoportja vonatkozásában tehát csak azok az intézmények pályázhattak, melyek férőhelyszáma 50 főnél alacsonyabb volt. A pszichiátriai betegek, szenvedélybetegek, valamint a fogyatékos személyek vonatkozásában férőhelybővítésre kizárólag támogatott lakhatás formájában (a lakhatási szolgáltatás esetén maximum 6 főnek, illetve maximum 12 főnek szolgáltatást biztosító lakás/ház formájában) kerülhetett sor. A pályázat még azt is kikötötte, hogy ezen célcsoportok tekintetében a férőhelybővítéssel elért összlétszám nem lehet több mint 50 fő.

**- Az otthon felújítása 100 millió forintba került az adófizetőknek. Nem gondolja-e, hogy ezt a pénzt hatékonyabban is fel lehetett volna használni akkor, ha az elavult épület felújítása helyett négy vagy öt használt ingatlant vásárolnak Szolnokon, és azokba költöznek ki a lakók?**

A TIOP 3.4.2. konstrukció célja a szociális és gyermekvédelmi intézményrendszer korszerűsítése és a nyújtott szolgáltatások minőségének javítása az igénybe vevők méltó életkörülményeinek megteremtése érdekében. A pályázat keretében korszerűsítésre két módon kerülhetett sor: egyfelől az intézményi épület, az intézményben lévő lakóhelyiségek és közösségi terek korszerűsítésével, másfelől az intézményben esetlegesen tapasztalható zsúfoltság enyhítésével, a belakható tér kitágításával. A bentlakásos intézmények korszerűsítése, mint fő tevékenység mellett további cél volt az intézmény szolgáltatásainak a lakosság, illetve a működő alapszolgáltatások felé való bővítése. A kiváltás célcsoportjai vonatkozásában férőhelybővítésre kizárólag támogatott lakhatás formájában (a lakhatási szolgáltatás esetén maximum 6 főnek, illetve maximum 12 főnek szolgáltatást biztosító lakás/ház formájában) kerülhetett sor.

A konkrét projekt célja volt a Liget Otthon épületének átfogó felújításán és korszerűsítésén keresztül hozzájárulni a társadalmi befogadás erősítéséhez szükséges szolgáltatások és infrastruktúra fejlesztéséhez.
A projekt keretében megtörtént az intézmény étkezőjének bővítése a belső udvar egy részének beépítésével, így közel 90 m2-rel nőtt az így már közösségi célra is használható helyiség. A lakószobák nem minden esetben feleltek meg a jogszabályi feltételeknek, így a régi irodák helyén is 2 db 3 ágyas lakószoba és 1 db kétágyas betegszoba került kialakításra. 4 db irodai helyiséget az étkező-bővítmény emeletén alakítottak ki, így lehetőség nyílt a Liget Otthonban lévő zsúfoltság csökkentésére és a meglévő elavult fűtési, szigetelés rendszer korszerűsítésére. Az épület új nyílászárókat kapott, a fűtésrendszer korszerűbbé vált, továbbá a látványjavítás és energia- racionalizálás végett a külső homlokzat utólagos hőszigetelése is megtörtént. A kivitelezés 2014. május végén kezdődött és november végén fejeződött be.

A projekthez kapcsolódó szakmai programmal a projektgazda javítani tudta az intézményi környezetben dolgozók feladatellátásának minőségét, mind a dolgozók, mind pedig a lakók az intézményi változásokra felkészítő foglalkozásokon vehettek részt.

A projekt összköltsége: 98.499.590 forint.

A projekt elszámolható összköltsége: 98.499.590 forint

A támogatás mértéke a Projekt elszámolható összköltségének 100%-a, 98.499.590 forint.

A fentiek alapján a kiírásnak megfelelő célra történt a felhasználás.

**- Az otthon felújítása az intézeten belül jobb és élhetőbb körülményeket teremtett. Ugyanakkor a lakókkal folytatott beszélgetések alapján az a benyomásunk alakult ki, hogy az életük ettől nem lett szabadabb, önrendelkezési jogaik gyakorlásában nem léphettek előre. A kérdésem az, hogy mit kíván tenni a kormány annak érdekében, hogy az ilyen jellegű beruházások ne pusztán infrastrukturális beruházások legyenek, hanem hozzájáruljanak a Fogyatékossággal élő személyek jogairól szóló ENSZ egyezmény ratifikálásával vállalt kötelezettségek teljesítéséhez, jelesül ahhoz, hogy a lakók önrendelkezési jogai megerősödjenek, cselekvőképességüket mind nagyobb számban gyakorolhassák, és a helyi közösség tagjaiként élhessenek?**

A korszerűsítés a TIOP keretében megvalósult program, amely a humán közszolgáltatások fizikai infrastrukturális feltételeinek fejlesztésével kíván hozzájárulni a tartós növekedéshez és a foglalkoztatás bővítéséhez, más célra nem használható fel.

Az Emberi Erőforrás Fejlesztési Operatív Program (a továbbiakban EFOP) 2014-2020 a fogyatékos személyek szakosított ellátásai közül kizárólag az átmeneti ellátást, illetve rehabilitációt biztosító intézmények korszerűsítésének lehetőségét, továbbá az 50 fő feletti férőhelyszámú ápoló-gondozó otthonok kiváltását foglalja magában.

Határozott elképzelés a kiváltás stratégia alapján az úgynevezett „intézménytelenítés” folytatása, fókuszálva az egyéni igényekre. A támogatott lakhatás jogszabályi keretei és szakmai tartalma bevezetésre került a szociális törvényben és a kapcsolódó végrehajtási rendeletekben. Ezen szolgáltatások száma folyamatosan növekszik.

Ehhez párosul az önrendelkezés erősítése, amelynek alapjait a támogatott döntéshozatalról szóló 2013. évi CLV. törvény teremtette meg.

A jogszabtte megörvéa támogatott döntéshozatalról szólóndeletekben. Ezen szolgáltatásazon 18. szabtte megörvéa támogatott döntéshozatalrakiknek:

* belk szabtte megörvéa támogatott döntéshozata
* delk szabtte megörvéa támogatott döntéshozatalról
* nincs szbtte megörvéa támogatott döntésho

**- A szociális törvény jelenleg a támogatott lakhatás három formáját különbözteti meg: a lakást, a lakóotthont és a lakócentrumot (legfeljebb hat, legfeljebb tizenkét, legfeljebb ötven fő befogadására alkalmas szolgáltatásokat). Ez utóbbi akár 50 fő befogadására is alkalmas lehet. A nemzetközi szakirodalom és a hazai kutatások alapján is állítható, hogy a lakócentrumok valójában intézetek. Kívánja-e a magyar kormány megfontolni azt, hogy újragondolja a támogatott lakhatás hazai törvénybe foglalt meghatározását, és azt úgy átalakítani, hogy támogatott lakhatás alatt ténylegesen olyan szolgáltatásokat nevesítsen a törvény, amelyek lehetővé teszik, hogy a fogyatékos állampolgárok a helyi közösségekben éljenek, és maguk dönthessenek arról, hogy kivel és hogyan élnek?**

A szaktárca kapcsolatot tart mind a kiváltásra kerülő intézményekkel, mind a már működő támogatott lakhatást nyújtó szolgáltatókkal. A területi tapasztalatok legutóbb a 2015. január 1-jétől életbe lépett módosításokkal beépültek a jogszabályokba. 2013. január 1-jétől a fenntartó a már meglévő ápoló-gondozó otthoni férőhelyeit csak a támogatott lakhatás valamelyik formájába szervezheti át, illetve új férőhelyek csak lakásban vagy házban alakíthatók ki.

A támogatott lakhatás igénybevételét komplex szükségletfelmérés előzi meg, amely a szolgáltatást igénybevevő egyéni szükségleteit méri fel.

A komplex szükségletfelmérés kiterjed

*a)*az egyén igényeire és elvárásaira a mindennapi életvezetésének támogatásával kapcsolatban,

*b)*az egyén által megfogalmazott rövid- és hosszú távú célokra,

*c)*az életkor- és fogyatékosság-specifikus igényekre,

*d)*a családi állapotra, a természetes és professzionális támogató környezetre,

*e)*a képzettségre, munkatapasztalatra,

*f)*az életvitel önállóságának meghatározásához szükséges mértékben a jövedelmi, vagyoni helyzetre,

*g)*a lakhatás fizikai környezetének speciális szükségletére, a kommunikációs szükségletekre,

*h)*annak felmérésére, hogy az élet mely területén szükséges a támogatás és milyen mértékben,

*i)*a speciális csoportoknak nyújtott egyéb támogatás bevonására vonatkozó szükségletre és annak mértékére,

*j)*a támogatási szükséglet időszakosságára vagy folyamatosságára,

*k)*folyamatosan nyújtott - általános és speciális - szociális munka esetében annak intenzitására, gyakoriságára, valamint az egészségügyi ellátáshoz, oktatáshoz és a foglalkoztatáshoz való hozzájutás megszervezésének igényére,

*l)*az egyén együttműködési szándékának felmérésére.

A szociális igazgatásról és a szociális ellátásokról szóló 1993. évi III. törvény 75. §. (1)bekezdés dd) pontja értelmében azönálló életvitel fenntartása, elősegítése érdekében igény esetén társadalmi életben való részvételt elősegítő szolgáltatásokat is biztosítja a támogatott lakhatást szolgáltató. Ennek segítségével a szolgáltatást igénybevevő a mikroközösségek és a társadalom teljes értékű tagjává válhat.

**- A kitagolás nem csak Magyarországon, hanem az egész Kelet-Közép-Európai régióban akadozva, töredékesen halad előre. A nemzetközi szakirodalomban konszenzus alakult ki arról, hogy a reform egyetlen országban sem vezetett átütő sikerhez a régióban, és a mai ellátórendszerek mind Magyarországon, mind a szomszédos országokban szerkezetében megegyeznek a hetvenes és nyolcvanas években kialakított struktúrával. Két kérdésem van ezzel kapcsolatban: Először, mivel magyarázza ezt a stagnálást? Másodszor, miben látja a szakmapolitika felelősségét?**

A támogatott lakhatási szolgáltatások száma folyamatosan emelkedik. A kiváltás első három évének megvalósítását szolgáló TIOP 3.4.1.-A keretében több mint 600 fő kiváltása történik meg 2015. október 31-éig összesen 5,8 Mrd Ft támogatási összeggel. A fejlesztések megvalósítása jelenleg is folyamatban van. Ezzel párhuzamosan zajlik a kiváltás második szakaszának előkészítése, ennek érdekében a szaktárca összegezte a jelenleg futó pályázat tapasztalatait, ezek alapján tervezi a következő kiírás szakmai tartalmát.

Az intézmények kiváltása mellett 2013. január 1. óta 440 engedélyezett férőhely jött létre támogatott lakhatás formájában.

**- A régió országai sok tekintetben hasonló cipőben járnak, és hasonló kritikát kapnak a nemzetközi intézményektől. Van-e bármilyen együttműködés akár a szomszédos országok némelyikével, akár a Visegrádi Együttműködés keretében arra vonatkozóan, hogy hatékonyabban kezeljék a problémákat, és felgyorsítsák végre a reformot?**

A szaktárca és több kiváltásra kerülő intézmény is szakmai kapcsolatban van elismert nemzetközi szakértőkkel, illetve támogatott lakhatást nyújtó szolgáltatókkal. A Szociális Ügyekért és Társadalmi Felzárkózásért Felelős Államtitkárság elkötelezett a területet érintő szakmai együttműködések iránt. Erre biztosítanak fórumot az olyan szakmai események, konferenciák, mint a 2015. március 25-26. között megrendezésre került Páciens, Kliens, Partner - Értékalapú megközelítés a pszichoszociálisan sérült emberek támogatásában című nemzetközi konferencia, melyen külföldi szakértők és az Európai Bizottság Foglalkoztatás, Szociális Ügyek és Társadalmi Befogadás Főigazgatóságának képviselője is részt vett.